
a quidem fuit semper post hominum me* 
fnoriam institutu apud omnes gentes consuetudo , 
ut ad obtrectationis vitanda tela sub Principii 
alicujus_ auspiciis publicam in lucem scripta pro - 
dirent. Pervetustum nos morem et consustudi •. 
nem secuti, potentissimo uni tuo, Princeps Glo¬ 
riosa , praesidio subjectas physicas propositiones 
jure optimo consecrandas ceHsuimus ; praetere* ne¬ 
mini. Tu enim , Mater Amant is sima, Ecclesias¬ 
ticam hanc juventutem studiosam jam olim in 
adoptionem et clientelam suscepisti , nec paucis 
eam beneficiis omni tempore cumulasti : te. Do¬ 
mina omnium, atque Regina, magnitudine parvum , 
animi affectione maximum, grati animi signifi¬ 
catione debitum , donum hoc dignanter acci- 
pias precamur . 





i i t • "• 

DE RECTA STUDII PHTSICM 1 NSTI- 

tutione. 

1 ; OmNES fere antiquitatis Philosophi 
in rerum formatione explicanda, atque gene¬ 
ralibus Universi legibus assignandis omnes ra¬ 
tionis nervos intenderunt. 

2. Unde a recta semita naturae interpre¬ 
tandae toto coelo aberrarunt. 

3. Is enim esse debet ordo naturam pers¬ 
crutandi, ut nempe a particularibus observa¬ 
tionibus et experimentis ad generalia phaeno¬ 
mena perveniatur: non vero ut hypotheses ar¬ 
bitrariae ad omnia explicanda, caeca imaginatio¬ 
ne duce, effingantur. 

4. In quo etiam ipse Cartesius, vir caete- 
roquin omni laude superior, ac de physicis dis¬ 
ciplinis. optime meritus, multum aberrasse vi¬ 
detur: ipse etiam Leibnitius ac Gassendus ejus¬ 
dem notae facile arguuntur. 

5. Omnis ergo Physica systematica asper- 
nenda est: ejus autem studium maxime proderit, 
si eo fine ineatur, scilicet, ut maximorum viro¬ 
rum errores nos de nostra ignorantia moneant, 
atque ab audacibus assertionibus in naturae stu¬ 
dio nos absterreant. 




6 . Newtonus vero inter dogmaticos philo¬ 
sophos nequaquam recensendus est: quippe qui 
non novum effinxit systema, sed generalia attrac¬ 
tionis faenomena ab experimento deduxit. 

7. Unde sicut recentioris matheseos^ ha et 
xeeentioris Physicae patronus facile demonstratur* 

DE REGULIS PHILOSOPHANDI 

8. XJLypotheses omnes a studio physices. 
amandandae : nam non nisi per observationes ac 
experimenta ad generales mundileges devenien-* 
dum est. 

9. Ubi vero maximus sit experimentorum 
cumulus, tunc quasdam hypoteses cudere licet, 
donec ea inveniatur, quae experimentis apprime 
conveniat. 

10. In quo quidem Mathematicarum disci¬ 
plinarum maximus est usus , dum potest, datis 
certis viribus, earum metiri effectus, quos cum 
experientia comparari licet,atque veritatem, fal- 
sitatemve hypotheseos detegere. 

11. SicKeplerus elypticas planetarum or¬ 
bitas, multis institutis calculis atque observatio¬ 
nibus, luculentissime demonstravit. 

“12. Effectuum ejusdem generis easdem esso 
causas tum analogia, tum naturae simplicitas os* 

* 



tendit, ub,i nulla ratip. sit a plur^,cgf3sas:eutndem 
effectum producere, posse, demonstrans* / 

3 3, Nullam corporis affectionem a priori de¬ 
terminare licet: immo quae essentiales,, quae ac- 
.cidentales revera sint, certa ratione colligere, non 
possumus , cum non nisi ex sensuum relatione 
corpora noscamus. 

14. Ubi admirari juvat eos Philosophos, qui 
postquam extensionem, ac impenetrabilitatem in¬ 
ter essentialia corporis retulerint, fatentur tamen 
hisce proprietatibus corpora a Deo spoliari pos¬ 
se; quasi rerum essentiae, aut essentiarum pro* 
prietates inseparabiles vel Dei omnipotentia mu¬ 
lari possent. 

. 

DE CORPORE , EJUSQUE PROPRIETJ - 

tibus ac viribus . 

i j, Tr icet vero corporis naturam intros¬ 
picere sensus ipsi, quos notionum instrumenta 
habemus, nos prohibeant, materialis tamen subs¬ 
tantiae existentia ex mentis nostrae ideis facite 
demonstratur. 

16. Essentia physici corporis prorsus ignota 
est: quo uno verbo omnes Philosophi impug nan ~ 
tur, qui eam vel in exten&iooe, vel in impenetrabi* 
litate^ yel in alio attributo ponendam censuerunt» 



17. Omnem de primis corporum principiis 
disputationem supervacaneam existimamus, quip¬ 
pe quae nec physicis rebus, nec naturae interpre¬ 
tationi lucem aliquam allatura sit. 

18. Illa vero principia, quae in Chimica 
analysi ultima sint, omni attentione digna haben¬ 
da: per haec enim omnium ferme corporum vi- 
res,affinitates,fluiditatis atque soliditatis status, mu¬ 
tuae denique actiones elegantissime describuntur. 

19. Ast si de primigeneis principiis sermo¬ 

nem instituere jubaret, illud omnibus caeterts 
probabilius systema teneremus, quod particulas 
censet primas esse extensas, solidas, diversa fi?* 
gura ac magnitudine praeditas, homogeneaSj ac 
insecabiles, pro quarum varia combinatione di- 
Versae coalescunt corporum species. - 

20. Porositas omnibus nobis notis corpori¬ 
bus competit. 

21. Hinc massa ex volumine ac densitate 
extimanda est. 

22. Spatium sive corporum recipiendorum capa¬ 
citas est quaedam penetrabilis extensio interminata, 
indivisibilis, immobilis,aeterna et improducta. 

23. Ast toto coelo a veritate aberrarunt ii 
Philosophi, qui infinitatis caracteribus, quibus 
spatium deffinivimus, decepti, id vel cum Deo ? 
vel cum ejus immensitate confudere. 


»4» Vacuum est possibile, contra ac sentiunt 
Cartesiani, essentiam corporis in extensione cons¬ 
tituentes: imo ejus existentia tum ex motu, 
tum ex diversa corporum condensatione,et rare- 
'factione, tum ex densitate corporum varia, peti¬ 
tis argumentis demonstratur. 

25. Quamlibet vel minimam corporis par¬ 
ticulam esse extensam adversus innextensorum 
elementorum propugnatores sustinemus. 

% 6 . Hinc infinitas partes in qualibet mole- 
cula corporea contemplari licet. 

27. Licet autem natura vel ars possint corpora 
in partes mirae subtilitatis dividere,haec tamen phy¬ 
sica partium separatio finem tandem est habitura. 

28. Inest corporibus insita vis, qua resistum 
his quae suum statum mutare pertentant: quaeque 
masae corporis est proportionalis. Inertiam vocant. 

29. Corporibus omnibus competit quaedam 
vis, qua se mutuo petunt: ha»c rationem sequi¬ 
tur directam massarum, et inversam quadrato-* 
rum distantiarum. 

30. Variationes vero, quas in hac secunda 

regula praxis deprehendit, non ipsam frangunt 
legem, sed ex diversis attractionis viribus simul 
agentibus oriri existimandum est. . * 

31. Motus est generale phaenomenon, cujus 
causam vim motricem appellamus. 


Has motrices vires ex velocitatibus, si- 
, ve ex spatiis, quae aeq.ualibus temporibus a cor¬ 
poribus describuntur, metiuntur Mechanici. 

33. Spatia quaecumque motu aequabili per¬ 
cursa rationem sequuntur compositam temporum 
et velocitatum. 

34. Vires corporibus impressae, sive quan¬ 
titates motus rationem sequuntur compositam 
massarum et velocitatum. 

35. Disputatio tota de mensura virium vi¬ 
varum, item distinctio inter vires vivas et mor¬ 
tuas, ad vocis quaestiones amandanda est. 

3 < 5 . Incertum prorsus est, an lex continui¬ 
tatis Leibnitiana tamquam generalis habenda sit. 

37. Tres motus generales leges sunt, ex 
inertiae vi profluentes. Prima: Omne corpus per¬ 
severat in suo quietis,vel motus statu eadem ve¬ 
locitate, ac secundum eamdem directionem, donec 
a causa externa suum statum mutare cogatur. 

38. Secunda: quaelibet mutatio motus est 
vi, a qua pendet proportionalis. 

39. Tertia: actioni cuicumque aequalis res¬ 
pondet, et contraria reactio. 

40. Si duae vires ad angulum junctae simul 
corpus urgeant, describet diagonalem parallelo- 
grammi super duas vires descripti eodem tempo- 
re > quo viribus separatis latera percurreret. 


A r Unde eumdeih effectum duae vires ad an- 
gulum junctae producent, quam quae ad percurren¬ 
dam eodem tempore diagonalem corpus adigeret. 
Haec nova vis componentium derivata vocatur. 

42. Hinc quaelibet vis derivatae aequalis, ac 
contraria vires componentes destruit. 

43. Si corpus a duabus simul impellatur viribus, 
quae relationem vel velocitatis,vel directionis coti- 

y 

tinuo mutent, curvam continuam describet. 

44. Planetae ergo, qui curvam continuam 
circa solem describunt, a duabus proculdubio 
viribus urgentur, qu^e relationem velocitatis, vel 
directionis continuo mutant. 

45. Certum observationibus Kepleri reddi¬ 
tum est, Planetas ea spatia singulis temporibus 
describere, quae percurreret corpus a duabus im¬ 
pulsum viribus, quarum prima uniformis esset, 
secunda vero rationem directam massae, et in¬ 
versam quadratorum distantiarum a centro virium 
sequeretur, et in directionem hujusce centri cor¬ 
pus continuo impelleret. 

460 Sol ergo centrum systematis planetarii 
existimandus est, circa quem veluti circa focum 
planetae vi centripeta, et tangentiali donati or¬ 
bitas elypticas describunt. 

47. Vera reflexi motus causa est vis elas* 
tica corporum congrediendum. 


48* Omnes reflexi motus leges rn corpo¬ 
ribus perfecte elasticis a decompositione vis iij- 
cidentiae pendet in alias duas, quarum prima 
plano perpendicularis destruitur, atque tota per 
daterium recuperatur: secunda vero plano par 
rallela eadem post ictum permanet, atque aucta, 
vel inminuta per plani rnotum, reflexionem cor¬ 
poris simul cum vi perpendiculari recuperata 
determinat. 

49. In corporibus autem imperfecte elas¬ 
ticis eo minor pars yis perpendicularis recu¬ 
peratur, quo minus perfecta est corporis elas- 
ticitas. ' 


50. Corpus ab uno medio ad aliud diversae 
densitatis transiens oblique, refractionem motus 
necessario subit, a perpendiculari deflectens, si 
ad densius medium transeat, aut ad eam incli¬ 
nans, si a densiori transeat ad rarius. 

* « 

51. In corporibus mollibus, ubi nulla vis 
per conflictum amissa recuperatur, corpora con¬ 
gredienda instar virium aliquo modo vel cons¬ 
pirantium,vel sibi pugnantium considerari debent. 

52. Omnis mutatio vis in corporibus per¬ 
fecte elasticis dupla esse debet ea mutatione, 
quae in corporibus mollibus fieret: verum in 
corporibus imperfecte elasticis mutatio debet au¬ 
geri in ratione yis comprimentis ad restitutionis* 


J3* Gravitas Inter attractionis phaenomena nu¬ 
meranda est. At ejus causam nos latere fatemur. 

54. Haec sunt generalia gravitatis phaeno¬ 
mena, perenni experienti^ confirmata: primum, 
ex aequalibus altitudinibus aequali vqlocitate: 
omnia corpora descendere: secundum, spatia 
in descensa describere, quae; in ratione mime-' 
rorum in spatium continuo augentur : tertium, 
descensum fieri secundum rectam lineam, quae 
ad terrae centrum dirigatur: unde directiones 
gravitatis nonnisi in parvis distantiis tamquam 
parallelae existimandae sunt. 

55. Cum gravitas attractionis quaedam spe¬ 
cies sit, sequi debet rationem directam massa¬ 
rum, et inversam quadratorum distantiarum a 
terrae centro. 

56V Vis gravitatis, quaecumque ea sit, inter 
acceleratrices constantes numeranda est. 

57. Unde et velocitates a gravi acquisitae 
rationem sequuntur directam temporum; et spatia 
ab initio motus supputata rationem sequuntur du¬ 
plicatam tum temporum, tum velocitatum. 

■ 58. Vis gravitatis corporis per planum in¬ 
clinatum descendentis minuitur in ratione lon¬ 
gitudinis plani ad altitudinem. 

59. Enimvero respectu habito ad plani frie- 

* . , * ‘ ■; V» ' 

tionem, si planum paulatim ad horizonte mna:- 


dmetur, corpus nequaquam descendet horizon¬ 
tale,, donec vis respeetiva gravitatis resistentiam 
frictionis non superet. 

. 6 o. Grave obliqua, vel horizontali vl pro¬ 
jectum parabolam describet. 

6 1. Pendulum ad laminas cycloidales appli¬ 
catum, cycloidem describit. 

6 2. Tempora oscitationum aequalium in pen¬ 
dulis ejusdem longitudinis rationem inversam 
sequuntur virium acceleratricium. 

6 Hinc cum tempora oscitationum pen¬ 
dulorum ejusdem longitudinis majora sint in 
aequatore, quam in polo, vim gravitatis a polo 
in aequatorem minui dicendum est. 

64. Terrae ergo figura perfecte spherica nonest. 

65. Pondera vecti appensa quiescent in 
aequilibrio, si habeant distantias ab hypomoclios 
ipsis ponderibus reciprocas. 

. 66 . Ad vectem, omnium machinarum sim* 
plicissimam, fere omnes machinae referuntur. 

6 7. Partes cujuscumque ponderis super duo 
fulcimenta gravitantis sunt inversae, ut distan¬ 
tia ponderis ad fulcra. 

68. Fluidi in aequilibrio positae particulae 
aequali vi quoquoversus premuntur. 

69. Superficies cujuscumque fluidi in aequi- 
fcbrio positi horizonti parallela esse debet. 


(XIV) 

70.. Pressio fluidorum in fundos vasorum 
quorumcumque e^t, ut factum ex fundi super¬ 
ficie in altitudinem perpendicularem. 

71. Si fluida in duobus tubis communicanti¬ 
bus sese mutuo premant aequali vi, in aequili¬ 
brio quiescent. 

72. Hinc si haec fluida homogenea sint, 
eamdern altitudinem habeant oportet: at si he- 
terogenea sint, habere debent gravitates speci¬ 
ficas cum altitudinibus reciprocas. 

7?. Hac lege quorumeumque liquorum 
gravitates specificae referri invicem possunt: 
erunt enim in ratione inversa altitudinum,quas 
in tubis communicantibus habere debent, ut in 
aequilibrio quiescant. 

74. Modica igitur aquae altitudo, nempe, 3 £ 
pedum, pressionem totius atmosphaerae superat. 

7 Hinc etiam barometrica mercurii colum¬ 
na totam sustinet atmosphaeram: verum enim 
aer non eamdern semper pressionem exerceat, ita 
mercurii in barometro diversae altitudines diversos 
pressionis atmosphaericae status exhibebunt. 

76. Vis, qua solidum per fluidum descendit, 
aequalis est differentiae densitatum solidi, et fluidi: 

hinc solidum vel ad eamdern altitudinem ma- 

* 

nebit, vel descendet, vel a fluido sursum im¬ 
pelletur juxta ac densitates aequales sint, aut 


densitas solidi densitatem fluidi superet, aut ab 
ipsa superetur. 

77. Hinc pro diversis ponderibus fluidi, quae 
corpora submersa e loco suo pellunt, horum 
corporum densitates mutuo comparari possunt* 

78. Sic Arquimedes quantitatem argenti pro au¬ 
ro subintroductam in dato volumine determinavit. 

79. Aeris pressiones minuuntur in geome¬ 
trica pressione a terrae superficie ad atmosphae- 
rae extrema. 

80 Hinc altitudines montium metiri licet ex 
differentia altitudinum mercurii in barometro tum 
ad radices, mox in summitate montis posito. 

81. Maxima pollet aer elateris vi, quse in 
qualibet superficie totam atmosphaerae pressionem 
sustinet*. 

82. Totius atmosphaericae massae pondus ef 
data columna mercurii, quae pressionem atmos- 
phaericam sustinet, metiri licet. 

83. Ascensus aquae in tubis hermeneuticis 
clausis aere destitutis ab atmosphaerica pressione 
habetur, non vero a quodam horrore vacui, uti 
Scholastici volunt. 

84. Quaelibet particula fluidi ex orificio vasis 
exiens, eam velocitatem habet, quam grave ad- 

quireret ex altitudine fluidi super orificium des¬ 
cendens. 


(XVI) 

8$. Quantitates fluidorum ex diversis lii- 
minibus exeuntes ex temporibus evacuationum, 
luminum superficiebus, gravitatibus specificis, ac 
radicibus quadratis altitudinum fluidi super ori¬ 
ficia aestimandae sunt. } 

86 . Harum autem quantitatum mensura, 
quam theoria praebet, ex laterum frictione, venae 
fluidae contractione, aliisque causis in praxi mi¬ 
nuitur. 

87. Jactus fluidorum ex lumine prosilien¬ 
tium per curvam parabolicam efficiuntur. 

88. Si aqua ex lumine in tubum commu¬ 
nicantem descendat, prosiliet in secundo tubo 
verticali ad eam altitudinem, ad quam libella 
aquae in vase consistit. 

89. Vacuum perfectum in cavitate machin# 
Pneumaticae numquam haberi potest, 

90. De mechanicis autem veritatibus satis» 
Qui plura horum principiorum consectaria desi¬ 
deret, postquam Algebrae, calculique infinitesi- 
malis doctrinas sibi reddiderit familiarissimas, 
Newtoni, Bernoullii, Mariotti, Rubensii, «lorum¬ 
que adeat opera; inter quos non ultimo loco re¬ 
censendus Georgius Joannes noster. 

